Naturns

Naturns (italiensk Naturno) er en kommune med  innbyggere i provinsen Syd-Tirol i Italia, 70 km nord for Trento, 40 km nordvest for Bolzano og ca. 12 km fra Meran. Geografisk ligger Naturns i Vinschgau, men er forvaltningsmessig plassert i Burggrafenamt.

Ifølge en folkeltelling i 2001 har 97,1 % av innbyggerne tysk morsmål, mens 2,9 % har italiensk og 0,04 % ladinsk.

De siste årene har dette rolige stedet utviklet seg til å bli et populært feriested. En av grunnene er de mange vandrerutene på to fjellsider. Stedet har en bred dalbunn med et mildt klima og 315 soldager i året, og kan skilte med et godt underholdningstilbud og flere kunstskatter.

Tilgrensende kommuner
 Kastelbell-Tschars (Castelbello-Ciardes)
 Algund (Lagundo)
 Lana
 Partschins (Parcines)
 Plaus
 St. Pankraz (S. Pacrazio)
 Schnals (Senales)
 Ulten (Ultimo).

Severdigheter 
 St. Prokulus kirke: Kjent for sine fresker fra 900 eller 1000-tallet.
 Schloss Juval: Reinhold Messners bosted som bl.a. inneholder hans Tibet-samlinger.
 Texelgruppe naturpark

Skiturisme 
Schnalstaler Gletscher er et helårs skiområde innerst i Schnalstal. Om vinteren strekker skiområdet seg fra isbreen på 3200 moh til Kurzras på 2011 moh. Schnalstal er funnstedet for Ötzi.

Referanser

Eksterne lenker 
 
 Museum for St. Prokulus kirke
 Oppleveles-jernbane
 Naturns badeland

Kommuner i Syd-Tirol